Jean Casimir-Perier

Jean Casimir-Perier (* 8. november 1847, Paríž, Francúzsko – † 11. marec 1907, Paríž) bol francúzsky politik a 6. prezident Francúzska, pričom tento úrad zastával od 27. júna 1894 do 16. januára 1895.

Za prezidenta ho zvolili po atentáte na Sadi Carnota. Stalo sa tak podľa ústavy tri dni po atentáte, 27. júna 1894 na zasadnutí kongresu zloženého zo senátu a poslaneckej snemovne. Jeho víťazstvo bolo jasné hneď pri prvom hlasovaní, na zvolenie bolo treba 423 hlasov, Casimir-Perier ich dostal 451. Jeho jediným vážnejším súperom bol Dupuy. 

Rodina nového prezidenta patrila k takzvaným republikánskym dynastiám. Jeho otec a starý otec boli tiež politici.

 Literatúra 
 Yvert Benoît (direction) : Premiers ministres et présidents du Conseil. Histoire et dictionnaire raisonné des chefs du gouvernement en France (1815-2007), Paris, Perrin, 2007
 Jean-Paul Ollivier : Président de la République, Les 22 chefs d'État français, 1848-2002, Paris, Reader's Digest, 2002

 Iné projekty 

 Zdroj 

Kategória:Prezidenti Francúzska
Kategória:Predsedovia vlády Francúzska
Kategória:Osobnosti z Paríža